OzLabs/hebrew-wiki-articles huggingface dataset:
צמח מאזוז

הרב צמח מאזוז (נולד בכ"ז בשבט ה'תש"ז, 17 בפברואר 1947), הוא ממייסדי מוסדות "ישיבת כסא רחמים", ומשמש כמנהל הישיבה, משגיח, ור"מ. הוא בנו של הרב מצליח מאזוז, ואחיו הצעיר של הרב מאיר מאזוז.

== ביוגרפיה ==
נולד בתוניס שבתוניסיה לכמסאנה חנה והרב מצליח מאזוז, מייסד ישיבת "כיסא רחמים" המקומית. בילדותו סבל מגמגום קשה, עד שאביו הורה לו לדבר לאט, והדבר עזר לו לדבר בצורה טובה. בגיל 16 מונה לרב בישיבת אביו. לאחר שהאב נרצח על ידי מתנקש מוסלמי בשנת ה'תשל"א (1971), עלה יחד עם אחיו לישראל, והם ייסדו מחדש בבני ברק את ישיבתו של אביהם.

הרב צמח מכהן כר"מ שיעור א' בישיבה הקטנה, בשיטת הלימוד של הישיבה בדרך ה"עיון תוניסאי". כמנהלה הרוחני של הישיבה הוא מעביר שיחת מוסר שבועית לבחורי הישיבה הגדולה. הוא עוסק בחינוך למעלה מ-50 שנה, והעמיד מאות תלמידים בתוניס ובישראל. במקביל הוא מנהל את הישיבה ועוסק בביסוסה ובהרחבת מוסדותיה, בשנת ה'תשל"ז הקים את מכון הרב מצליח להוצאת כתבי היד של אביו, ובמשך השנים התפתח המכון בניהולו והוציא מאות ספרים. בעידודו וביוזמתו הקימו תלמידי הישיבה מוסדות תורה ברחבי הארץ, בהם מספר תלמודי תורה וישיבות, וסמינר לבנות ספרדיות בשם "עטרת רחל", כיום לומדים בכלל המוסדות שתחת הנהגתו למעלה מאלף תלמידים.הרב צמח מאזוז פותח את כנס "איגוד בני התורה" הספרדים, בירושלים (2006)למרות הגימגום ממנו סבל בילדותו, הוא מרבה לעסוק בנאומים ודרשות בכנסים ציבוריים.

== ספרו ==
* חזקו ויאמץ לבבכם - מדרשותיו המוסריות

== קישורים חיצוניים ==
* [http://www.ykr.org.il/Rabbi/8 הרב צמח מאזוז], (אתר כיסא רחמים)

קטגוריה:ישראלים שנולדו ב-1947
קטגוריה:משגיחים ישראלים
קטגוריה:ישיבת כסא רחמים
צמח
קטגוריה:עולים בשנות ה-1970
איגוד התעשייה הקיבוצית

<ref></ref>

איגוד התעשייה הקיבוצית, כחלק מהתאחדות התעשיינים בישראל מאז ה-12 באוגוסט 1990, מייצג מסייע ומקדם את התעשייה הקיבוצית המהווה את התשתית הכלכלית העיקרית של הקיבוצים. האיגוד הוקם בשנת 1963 במטרה להוות ארגון גג, מייצג כיום למעלה מ-250 מפעלי תעשייה בקיבוצים, מושבים שיתופיים ומפעלים אזוריים, הפרושים על פני כל הארץ מרביתם באזורי הפריפריה.

היקף המכירות של התעשייה הקיבוצית בשנת 2020 היה 47 מיליארד ש"ח<ref></ref>. 19% מתוכם במפעלים אזוריים. היצוא מהווה מעל 50% מהתפוקות. בתעשייה הקיבוצית מועסקים 40 אלף עובדים בישראל. כרבע מתוכם חברי קיבוצים. עיקר הפעילות מרוכזת בשלושת הענפים הגדולים: פלסטיקה וגומי, מזון ומשקאות, מתכת ומכונות.

אוכלוסיית הקיבוצים מהווה פחות מ-2% מאוכלוסיית מדינת ישראל, תפוקת התעשייה הקיבוצית מהווה כ-9% מתפוקת התעשייה הישראלית (ללא יהלומים). ענף הפלסטיקה והגומי של התעשייה הקיבוצית מהווה מעל 60% מכלל תפוקת הענף בתעשייה הישראלית. כ-70% מפעילות התעשייה הקיבוצית נמצאת באזורי פריפריה<ref></ref>.

==תחומי פעילות כלליים==
* ייצוג ופעולה משותפת עם התאחדות התעשיינים לקידום מכלול הנושאים המסייעים לתעשייה
* ייזום וקידום תוכניות סיוע לתעשייה
* פרסום והעברת מידע מהמפעלים ואל המפעלים
* השבחת המוניטין של התעשייה הקיבוצית דרך פרסום פעילות, לובינג, סיורים עם מקבלי החלטות וקובעי מדיניות, השתתפות בכנסים ואירועים
* היכרות בין התעשייה הקיבוצית וגורמי ממשל - שרי ממשלה, משרד הכלכלה, מרכז השקעות, התאחדות התעשיינים, מכון היצוא רשפ"ת, המדען הראשי ועוד
* פעילות ומעורבות בקהילה

==אגף כלכלי עסקי==
* ייצוג במרכז השקעות, סיוע למפעלים בבעיות של אישור תוכניות ובאישור ביצוע תוכניות
* פיתוח והפצת תוכניות התמ"ת לסיוע לתעשייה, חונכות עסקית, קידום השיווק, העיצוב, ניצוץ לחדשנות ועוד
* קשר עם משקיעים המעוניינים להיות שותפים במפעלים קיבוציים אגף טכנולוגי
* ייצוג ופעילות במכון התקנים בוועדות התקינה ובוועד הפועל כולל מינוי נציגים לוועדות השונות
* ייצוג התעשייה הקיבוצית בתחומי המו"פ בלשכת המדען הראשי בתמ"ת
* פיתוח תוכניות סיוע במו"פ לתעשייה המסורתית
* ייצוג התעשייה הקיבוצית במתימו"פ העוסק בשיתוף פעולה במחקר ופיתוח עם האיחוד האירופי
* טיפול בבעיות איכות סביבה ואנרגיה
* קידום חדשנות טכנולוגית

==קישורים חיצוניים==
* 

* [http://www.industry.org.il/איגוד-התעשייה-הקיבוצית איגוד התעשייה הקיבוצית] באתר התאחדות התעשיינים בישראל
* 
* 
*שמעון וינלאי, [https://kenes-media.com/עיתון-חקלאות-יבול-שיא/מפעלים-קיבוצים-בתחום-החקלאות/ 40% מהמפעלים הקיבוצים הם בתחום החקלאות, האגרוטק וההשקיה], אתר כנס מדיה, 25 באוקטובר 2021
* 

==הערות שוליים==

קטגוריה:חברות ישראליות
קטגוריה:תעשייה
קטגוריה:הקיבוץ
קטגוריה:התעשייה הקיבוצית
קטגוריה:התאחדות התעשיינים בישראל
ג'ודיצרטופס

ג'ודיצרטופס (שם מדעי: Judiceratops) הוא סוג של דינוזאור ממשפחת הצרטופסיים - הדינוזאורים בעלי הקרניים - שהתקיים בתקופת הקרטיקון בגיל הקמפן כ-78 מיליון שנה לפני זמננו. פירוש השם הוא "פנים בעלי קרניים של ג'ודית" (צראט/קראט κερατ - קרן, אופס ωψ - פנים) על שם תצורת נהר ג'ודית במונטנה בה נתגלה. שם המין tigris הוא בדיחה פנימית ורומז לקמע של אוניברסיטת פרינסטון בה למדו מגליו. הוא תואר וסווג מדעית ב-2013 על ידי ניקולס לונגריץ'.

ג'ודיצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית. הוא ידוע ממאובן שמספרו הקטלוגי הוא YPM VPPU 022404 הכולל גולגולת לא שלמה.<ref></ref> הוא נחשב לאחד הכסמוזאורים הקדומים ביותר.

ג'ודיצרטופס היה שייך לכסמוזאורים. הוא היה בעל שתי קרניים ארוכות מעל אזור הגבות שהתעקלו כלפי מעלה, וקרן אף בינונית-קצרה. העטרה שלו הייתה ארוכה עם שפה עליונה מעוגלת, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ואילו בשפתה העליונה הבליטות היו קטנות יותר. קצות עצמות הלחיים שלו, ה-epijugal, היו מחודדות וארוכות.

כמו שאר הצרטופסיים הוא היה דינוזאור צמחוני שהלך על ארבע.

== קישורים חיצוניים ==

* [http://www.livescience.com/34831-earliest-triceratops-cousin-found.html Earliest Triceratops Cousin Found] באתר LiveScience
* [http://spinops.blogspot.co.il/2013/06/judiceratops-tigris.html איור של ג'ודיצרטופס] מאת Nobu Tamura
* [http://www.deviantart.com/art/Judiceratops-379523954 איור של ג'ודיצרטופס] מאת Nobu Tamura ב-DeviantArt
* [http://tuomaskoivurinne.deviantart.com/art/Horns31-Judiceratops-382570086 ציור של ג'ודיצרטופס שוחה בביצה] מאת Tuomas Koivurinne ב-DeviantArt

== הערות שוליים ==

קטגוריה:כסמוזאורים
קטגוריה:מאובני טקסונים שתוארו ב-2013
מדוזצרטופס

מדוזצרטופס (שם מדעי: Medusaceratops) הוא סוג של דינוזאור ממשפחת הצרטופסיים - הדינוזאורים בעלי הקרניים - שהתקיים בתקופת הקרטיקון בגיל הקמפן כ-77.5 מיליון שנה לפני זמננו. פירוש השם הוא "פנים בעלי קרניים של מדוזה" (צראט/קראט κερατ - קרן, אופס ωψ - פנים). 

מדוזצרטופס ידוע משתי גולגולות חלקיות שכוללות בעיקר את עצמות העטרה. בעוד שהוא תואר לראשונה ב-2003 על ידי מייקל ריאן בעבודת הדוקטורט שלו, במשך שנים מאובניו זוהו בטעות כאלברטצרטופס ורק ב-2010, במאמר של מייקל ריאן, ד"ר אנתוני ראסל וסקוט הארטמן, הוא הוגדר רשמית כסוג נפרד וסיווג זה בוסס.

מדוזצרטופס חי בקרטיקון העליון בקמפן באמריקה הצפונית ושרידיו התגלו במונטנה שבארצות הברית בתצורת נהר ג'ודית. בהתחלה הוא נחשב לאחד הכסמוזאורים הקדומים ביותר, אך בחינה מחודשת של המאובנים העלתה שהוא השתייך לצנטרוזאורים (Centrosaurinae).

הוא היה בעל שתי קרניים ארוכות מעל אזור הגבות שהתעקלו קצת הצידה, וקרן אף קצרה. העטרה שלו הייתה בצורת לב מוארך, והיו בה שני "חלונות" בעצם שיצרו שקעים מכוסי עור צבעוני. מצדיה בלטו בליטות מחודדות גדולות ומעוקלות שפנו הצידה ויצרו לו מראה שהזכיר את ראשה של מדוזה המיתולוגית שנחשים יוצאים מראשה.

אורכו היה כ-6 מטר ומשקלו כ-2 טונות. כמו שאר הצרטופסיים הוא היה דינוזאור צמחוני שהלך על ארבע. 

ב-2024 תואר הסוג לוקיצרטופס, שקרוב פילוגנטית ודומה מורפולוגית למדוזצרטופס, וביחד עם אלברטצרטופס הם מהווים את השבט Albertaceratopsini.

<gallery widths=250 heights=200>
File:Medusaceratops NT.jpg|איור של מדוזצרטופס
File:Medusaceratops side.jpg|מבט מהצד על השלד
</gallery>

== קישורים חיצוניים ==

* [http://www.sciencedaily.com/releases/2010/05/100528113914.htm New horned dinosaur: Two-ton plant-eater lived 78 million years ago in Montana] באתר Science Daily

== הערות שוליים ==

קטגוריה:צנטרוזאורים
קטגוריה:מאובני טקסונים שתוארו ב-2010
המרכז הרפואי האוניברסיטאי אוטרכט

מראה הקמפוס הנוכחי של המרכז הרפואי
המרכז הרפואי האוניברסיטאי אוטרכט הוא בית חולים ציבורי בעיר אוטרכט שבהולנד. זהו בית החולים הגדול ביותר בעיר ובו למעלה מ-1,000 מיטות אשפוז וכ-11,000 עובדים. בית החולים מסונף לאוניברסיטת אוטרכט. הוא מוסמך כאחד מ-11 מרכזי טראומה בהולנד.

המרכז הרפואי הנוכחי נוצר בשנת 1999 על ידי איחוד בית החולים האוניברסיטאי אוטרכט, בית החולים לילדים על שם וילהלמינה והפקולטה לרפואה של אוניברסיטת אוטרכט.

בית החולים האוניברסיטאי, שנפתח בשנת 1872, שכן בעבר בתוך העיר. באמצע שנות השמונים עבר לקמפוס חדש בשוליה המזרחיים של העיר, בשכנות לקמפוס העיקרי של האוניברסיטה. הבניינים שבהם שכן בעבר נהרסו ברובם או הוסבו לבנייני מגורים. בית החולים לילדים נפתח ב-1888 וב-1999 עבר לבניין חדש בשכנות לבית החולים הכללי. בקמפוס החדש שוכנים גם בנק דם ובית החולים הצבאי המרכזי בהולנד. בנייני הקמפוס מקושרים ביניהם במעברים תת-קרקעיים.

המרכז הרפואי האוניברסיטאי חבר בפדרציה של בתי החולים האוניברסיטאיים בהולנד.

==קישורים חיצוניים==

* 

אוטרכט
קטגוריה:הולנד: בריאות ורפואה
קטגוריה:אוניברסיטת אוטרכט
קטגוריה:אוטרכט: מבנים
גוף העובדים הלגיונרי

גוף העובדים הלגיונרי (ברומנית: Corpul Muncitoresc Legionar) הוא ארגון עובדים רומני שנוצר על ידי התנועה הלגיונרית ופעל בכפוף לה.

בשנות השלושים של המאה העשרים חל גידול רב בתעשייה הכבדה ברומניה ובעיקר בתעשייה המטלורגית. בתקופה שבין 1933 לבין 1938 גדל מספר העובדים בה ב-197%, כשהעובדים החדשים מגיעים מהתחום החקלאי.

ב-1936 ייסד קורנליו זליה קודריאנו את גוף העובדים הלגיונרי במטרה לחזק אחיזה לתנועה הלגיונרית בקרב עובדי התעשייה ברומניה. בראש הארגון הוצב המהנדס גאורגה קלימה (Gheorge Clime) ונפתחו סניפים, בנוסף לעיר הבירה, בוקרשט, גם בערי רומניה התעשייתיות האחרות. הגוף התבסס על תשתית הקינים הלגיונרים הקיימים. התארגנות הפועלים עלתה באיכותה על פני התארגנות המגזרים האחרים - ביולי 1937 היו לגוף העובדים הלגיונרי 60 סניפים מחולקים ל-1,130 יחידות.

גוף העובדים הלגיונרי יזם, הקים וניהל קנטינות וחנויות עבור העובדים החברים בגוף.

בתקופה בה הוצאה התנועה הלגיונרית מחוץ לחוק (1938 - 1940) הגוף פעל והתארגן לפי הוראותיו של הוריה סימה. עם הקמת המדינה הלאומית-לגיונרית בספטמבר 1940 גוף העובדים הלגיונרי התארגן מחדש תחת הנהגתו של דומיטרו גרוזה. חברי גוף העובדים הלגיונרי לקחו חלק בפעולות לגיונריות אלימות, כמו מרד הלגיונרים ופרעות בוקרשט. לאחר מרד הלגיונרים הגוף התארגן מחדש תחת הנהגתו של טיבי תאודורסקו ואחרי 1 ביוני 1941 ההנהגה עברה לפופה יון. הגיוס והמלחמה פגעו קשה בגוף ולאחר 15 בספטמבר 1943 השלטונות חשפו את הפיקוד של תאופנסקו קונסטנטין.

עם התפרקות הגוף חלק מאנשיו מצאו את הדרך למפלגה הקומוניסטית הרומנית.

== קישורים חיצוניים ==
* [http://www.historia.ro/exclusiv_web/general/articol/o-structur-mai-putin-cunoscut-mi-c-rii-legionare-corpul-muncitoresc O structură mai putin cunoscută a Mişcării Legionare: Corpul Muncitoresc Legionar] 

קטגוריה:התנועה הלגיונרית
קטגוריה:איגודים
קטגוריה:פשיזם ברומניה
ראונג

הר ראונג (באינדונזית: Gunung Raung) הוא הר געש שכבתי, אחד מהרי הגעש הפעילים ביותר באי ג'אווה שבאינדונזיה.

ההר שוכן במחוז מזרח ג'אווה על השוליים הדרום מזרחיים של קלדרת איג'ן, קלדרה עתיקה גדולת ממדים. בפסגתו קלדרה בקוטר של כ-2 קילומטרים ובעומק של כ-500 מטרים, המוקפת בשוליים אפורים. ההבדל בגוון שבין שולי הקלדרה למורדות הר הגעש נובע מהיעדר מוחלט של צמחייה על השוליים כנגד הצמחייה השופעת, הנרחבת והעשירה שעל המורדות. גובהו 3,332 מטרים מעל פני הים, ההר הגבוה בקבוצת הרי הגעש שבמזרח ג'אווה. אף שהעמקים בין הרי הגעש העיקריים מכוסים באדמה פורייה מאוד שמקורה באפר הגעשי, השטח החקלאי מוגבל מאוד. ראונג כולל כמה מרכזי התפרצות המסודרים לאורך קו מצפון מזרח לדרום מערב, כשהרי הגעש השכבתיים סוקט (Gunung Suket) וגאדונג (Gunung Gadung) שוכנים בצפון מזרח ובמערב בהתאמה. התמוטטות פרהיסטורית של הר גאדונג על המורדות המערביים יצרה מפולת גדולה שהגיעה למרחק של 79 קילומטרים מהר הגעש, קרוב לאוקיינוס ההודי.

ניתן לצפות על ההר מחוף לובינה (Lovina) בסינגארג'ה (Singaraja) בצפון באלי. מסלול הטיפוס המקובל אל ההר הוא דרך נפת בונדובוסו (Bondowoso) וסומבר ורינגין (Sumber Wringin).

ההתפרצות הגעשית הראשונה המתועדת התרחשה ב-1586 והיא גרמה להרוגים. בין 1586 ל-1817 נרשמו חמש התפרצויות קטלניות נוספות.

==ההתפרצות של 2015==
התגברות של פעילות געשית אובחנה בהר הגעש ראונג ב-24 ביוני 2015. ב-25 ביוני הראו צילומים שהגיעו ממערך הלוויינים של לנדסט שבהר נוצר אגם לבה חדש, שנוסף לאגם הלבה שכבר היה בהר. בשל כך הניחו כי תימנע התפרצות כיוון שהקלדרה מספיק גדולה ועמוקה על מנת להכיל את כל הלבה.

ב-29 ביוני 2015 החל ההר לפלוט חומרים שגרמו לענן אפר שגרם להתראות לכלל התושבים ברדיוס של 38 קילומטרים מהקלדרה.

ב-9 ביולי 2015 נסגרו כמה שדות תעופה באינדונזיה, כולל שדות התעופה באתר הנופש הפופולרי של האי באלי בשל האפר שנפלט מההתפרצויות.

==קישורים חיצוניים==

==הערות שוליים==

תצפית על הר ראונג מהעיירה קאליברו, דצמבר 2013
קטגוריה:אינדונזיה: הרי געש
קטגוריה:ג'אווה
מהומה רבה על לא דוור

מהומה רבה על לא דוור (באנגלית: Going Postal) הוא ספר קומי מאת טרי פראצ'ט, שיצא לאור בבריטניה ב-25 בספטמבר 2004. זהו הספר ה-33 בסדרת "עולם הדיסק", והראשון שמציג את דמותו של שפריץ פון שתמבור (Moist von Lipwig).

עלילת הספר מתרחשת באנך-מורפורק. שלא כמו ברוב ספריו של פראצ'ט, "מהומה רבה על לא דוור" מחולק לפרקים. הפרקים נפתחים בתקציר של הנושא הפילוסופי, בדומה לרומנים מן התקופה הוויקטוריאנית ולסיפוריו של ז'ול ורן. לשמו האנגלי של הספר משמעות כפולה המתייחסת מחד לתוכנו ומאידך למונח "going postal" ("לצאת מהכלים").

הספר היה ברשימת המועמדים הסופית לפרס נבולה בקטגוריית "הרומן הטוב ביותר"<ref></ref> ולפרס לוקוס בקטגוריית "רומן הפנטזיה הטוב ביותר", אולם לבקשת טרי פראצ'ט מועמדות הספר בוטלה כיוון שחש כי הדבר יפגום בהנאתו מהפסטיבל הבינלאומי למדע בדיוני. הייתה זו הפעם הראשונה שיצירה של פראצ'ט הייתה מועמדת לאחד הפרסים.

סרט הטלוויזיה הבריטי "Terry Pratchett's Going Postal" משנת 2010 מבוסס על הספר.

==עלילה==
הספר מתחיל בתלייתו של שפריץ פון שתמבור, שניצל ממנה מפני שהרודן של אנך מורפורק, וטינרי רוצה שהוא יהיה מנהל סניף הדואר הכושל של אנך מורפורק. וטינרי מציע לשפריץ שתי אפשרויות: להיתלות, או ללכת לנהל את סניף הדואר. כמובן ששפריץ בוחר באפשרות השנייה. שפריץ מובל לדואר על ידי גולם, שמוצמד אליו למקרה שינסה לברוח. שפריץ מנהל את סניף הדואר לאחר כמה מנהלים לפניו, שמתו במיתות משונות, ופוגש את הדוור המזדקן גרוט, והדוור המתלמד סטנלי ואת אלפי המכתבים המחכים להימסר. לאחר מסירה מקרית של מכתב, סניף הדואר מתחיל לנוע מחדש ושפריץ מנהל את הדואר ביד רמה, אך מנהלי 'העורק', דרך התקשורת הראשית באותו זמן מנסים להפריע לו ככל יכולתם. הספר נגמר בתבוסתו של מנהל העורק חסר המוסר, ובהפיכתו של שפריץ למושיע העיר.

==קישורים חיצוניים==
* 

== הערות שוליים ==

קטגוריה:ספרי עולם הדיסק
קטגוריה:ספרים שעובדו לסדרות טלוויזיה
קטגוריה:ספרי 2004
הספינה האחרונה (סדרת טלוויזיה)

הספינה האחרונה (באנגלית: The Last Ship) היא סדרת דרמה פוסט-אפוקליפטית אמריקאית, המבוססת על רומן באותו שם משנת 1988, שנכתב על ידי ויליאם ברינקלי. במאי 2013, הזמינה רשת הכבלים TNT עשרה פרקים לעונה הראשונה של סדרת הטלוויזיה. הקרנת הבכורה לפרק הראשון התקיימה ב-22 ביוני 2014, בארצות הברית. הסדרה מצולמת על גבי משחתות מסדרת המשחתות ארלי ברק.

== עלילה ==

USS האלסי, ששימשה כסט לצילומי הסדרה על סיפון הספינה הבדיונית USS נייתן ג'יימס
צוות השחקנים על הסט ([[2016)]]
לאחר שמגפה עולמית הרגה מעל 80% מאוכלוסיית העולם, על הצוות (המורכב מ-218 גברים ונשים) של משחתת צי ארצות הברית מסדרת ארלי ברק בשם הבדיוני USS נייתן ג'יימס, היחידה שלא נפגעה מהמגפה, הוטלה המשימה למצוא תרופה למגפה, למגר את הנגיף ולהציל את האנושות.

==הפקה==
ב-18 ביולי 2014, הוזמנו עוד 13 פרקים לעונה השנייה. העונה השנייה עלתה לשידור ב-21 ביוני 2015. ב-12 באוגוסט 2015, הוזמנו 13 פרקים נוספים לעונה השלישית. העונה השלישית עלתה לשידור ב-12 ביוני 2016. ב-31 ביולי 2016, הוזמנו 10 פרקים נוספים לעונה הרביעית שהחלה להיות משודרת ב-20 באוגוסט 2017. ב-8 בספטמבר 2016, הוזמנו 10 פרקים נוספים לעונה החמישית והאחרונה שהחלה להיות משודרת ב-9 בספטמבר 2018.

== פרקים ==

== שחקנים ודמויות ==
=== ראשיים ===
* אריק דיין - קפטן טום צ'נדלר, מפקד הספינה USS נייתן ג'יימס.
* רונה מיטרה - ד"ר רייצ'ל סקוט הכינה את התרופה ונרצחה בפרק האחרון של העונה השנייה.
* אדם בולדווין - מייק סלאטרי, קצין המבצעים של הנייתן ג'יימס. בטרם גיוסו לצי שירת סלאטרי כבלש במחלק הרצח של משטרת שיקגו שבוי של טקאייה בעונה השלישית.
* ג'ון פייפר-פרגוסון - טקס נולאן, קבלן אבטחה פרטי יוצא הכוחות המיוחדים אשר חובר לצוות הספינה במפרץ גואנטנמו.
* טרוויס ואן וינקל - לוטננט דניאל ג'ושוע "דני" גרין, מפקד מחלקת לוחמה הררית של הכוחות המיוחדים של הצי שמוצבת על הנייתן ג'יימס.
* ברידג'ט רגן - סשה קופר, קצינת מודיעין של הצי לשעבר המשרתת תחת מסווה של דיפלומטית בסין עבור ממשלת ארצות הברית החדשה. הצטרפה לצוות הספינה החל מעונה 3 ומוצבת תדיר למשימות פשיטה של הכוחות המיוחדים

=== משנה ===
* אלפרה וודארד - איימי גרנדרסון, סגנית היו"ר של המועצה למדיניות ההגנה של נשיא ארצות הברית. היא הבכירה ביותר שידוע בוודאות ששרדה, מקרב חברי הבית הלבן, בתה, סגן אלישה גרנדרסון משרתת על הנייתן ג'יימס. במהלך הסדרה מתגלה כי היא הורגת אנשים הנגועים במחלה ושורפת את גופותיהם במטרה להפעיל תחנת כוח ולספק חשמל לבולטימור.
* ענבר לביא - סגן רוית ביווס מצה"ל, חברה בתוכנית ההכשרה של צי ארצות הברית למבצעים משותפים מתה בעונה השנייה בעקבות הפיצוץ באסדה

* ג'ודי טרנר-סמית' - סמ"ר אזימה קאנדי.
*גרייס קאופמן - אשלי צ'נדלר. בתו של טום.

==קישורים חיצוניים==

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות פוסט-אפוקליפטיות
אורי קובו

אוֹרי קוֹבּוֹ (נולד ב־24 באפריל 1997) הוא שחמטאי ישראלי בדרגת רב־אמן. מצעירי רבי־האמנים בישראל והירושלמי הראשון שהשיג דרגה זו. לשעבר סגן אלוף ישראל עד גיל 20.

נכון לפברואר 2024, מדורג במקום ה-12 בישראל לפי מד כושר.

==ביוגרפיה==

בנם של גיל וליאורה קובו.

קובו משחק בליגה הלאומית בשורות מועדון הפועל באר שבע. 

קובו יליד ירושלים והוא בוגר התיכון ליד האוניברסיטה. יש לו שני אחים.

== הישגים בולטים ==
* 2011 - זכה בסגנות אליפות מועדון השחמט הירושלמי, ירושחמט, לאחר שצבר 7.5 נקודות מ-9 אפשריות.
* 2012 - זכה במקום ראשון באליפות ישראל עד גיל 16, שנערכה בפתח תקווה, לאחר שצבר 7 נקודות מ-9 אפשריות.
* 2013 - זכה במקום ראשון באליפות ישראל עד גיל 16, שנערכה בפתח תקווה, לאחר שצבר 8 נקודות מ-9 אפשריות.
* 2013 - סיים במקום רביעי באליפות אירופה עד גיל 16, שנערכה במונטנגרו, לאחר שצבר 7 נקודות מ-9 אפשריות.
* 2014 - זכה במקום ראשון באליפות ישראל עד גיל 18, שנערכה באלקנה, לאחר שצבר 7.5 נקודות מ-9 אפשריות.
* 2015 - זכה לציון שלישי ואחרון לדרגת אמן בינלאומי באליפות אירופה בשחמט, לאחר שצבר 5.5 נקודות מ-11 אפשריות.
* 2015 - היה שותף לזכייתה של ישראל בסגנות אליפות אירופה עד גיל 18 לקבוצות שנערכה בפולין. קובו צבר בלוח השלישי 3.5 נקודות מ-7 אפשריות.
* 2016 - זכה בסגנות "תחרות הכתר" במריאנסקה לאזנה, צ'כיה לאחר שצבר 6.5 נקודות מ-9 אפשריות. הישגו זה זיכה את קובו בציון ראשון לדרגת רב-אמן.
* 2017 - נמנה עם מצטייניה הליגה הלאומית, לאחר שצבר 5.5 מ-7 נקודות אפשריות. ניצח, בין היתר, את רב-אמן אמיל סוטובסקי, מבכירי שחמטאי ישראל.
* 2017 - זכה בסגנות אליפות ישראל עד גיל 20, לאחר שצבר 5 נקודות מ-7 אפשריות.
* 2018 - חלק מקום ראשון בתחרות "אתגר סטוקהולם" לאחר שצבר 6.5 נקודות מ-9 אפשריות.
* 2023 - השתתף בגביע העולם בשחמט, והודח בסיבוב הראשון לאחר הפסד 0.5-1.5 ליריב אוסטרי.

==מבחר תחרויות בהן השתתף==
* המכביה ה-19 ב-2013
* אליפות אירופה בשחמט 2015
* אליפות ישראל בשחמט 2016
* אליפות ישראל בשחמט 2021 
* גביע העולם בשחמט 2023

==קישורים חיצוניים==

==הערות שוליים==

קטגוריה:ירושלים: אישים
קטגוריה:בוגרי התיכון ליד האוניברסיטה
קטגוריה:רבי-אמנים ישראלים
קטגוריה:ישראלים שנולדו ב-1997
אברהם גינזבורג (כדורגלן)

אברהם גינזבורג (23 במאי 1930 - 29 בדצמבר 1994) היה כדורגלן ומאמן כדורגל ישראלי. גינזבורג שיחק בעמדת החלוץ המרכזי, והוא מלך השערים של הפועל חיפה בכל הזמנים.

==ביוגרפיה==
גינזבורג נולד ביבנאל וגדל ברחובות. במלחמת העצמאות שירת בחטיבת הראל. 

== קריירה מקצועית ==
גינזבורג החל לשחק כדורגל לאחר השחרור מצה"ל, בקבוצת הכדורגל של הפועל רחובות ששיחקה בליגה השנייה.

בשנת 1953 זומן לנבחרת ישראל על ידי המאמן ג'רי בית הלוי, למשחקים מול ו במסגרת מוקדמות מונדיאל 1954. גינזבורג יצא עם הנבחרת למסע משחקים בדרום אפריקה, והותיר את רושמו על דוד שווייצר, שבשנת 1955 העבירו מהפועל רחובות להפועל חיפה. גינזבורג עבר לגור עם אשתו שרה ברמת שאול, שכונה חדשה שרק נבנתה בחיפה, ואימן בהתנדבות את קבוצת "מגן", קבוצת הכדורגל של ילדי השכונה (שוער קבוצת הילדים היה יענקלה רוטבליט), ועבד במקביל כנהג בחברת החשמל.

בשנת 1957 היה מלך השערים של הליגה הראשונה, כאשר כבש 14 שערים מתוך 22 השערים של קבוצתו. בסך הכל כבש בהפועל חיפה, בה שיחק עד שנת 1962, 66 שערים. בחצי גמר "גביע העשור" (1958) מול מכבי פתח תקווה כבש ארבעה שערים, והעלה את קבוצתו לגמר מול הפועל ירושלים. לפני הגמר חלה בשפעת, ולא שיחק, ובסופו של דבר זכתה הקבוצה בגביע. במהלך הקריירה שלו בהפועל חיפה שיחק גם ב"נבחרת העיר" חיפה. מהפועל חיפה חזר לתקופה קצרה להפועל רחובות וסיים את הקריירה בהפועל אילת.

לאחר שפרש מכדורגל אימן את קבוצת הנוער של הפועל חיפה, ובשנת 1966 סיים את המחזור הראשון של בית הספר למאמנים במכון וינגייט ואימן (במקביל לעבודתו בחברת החשמל) את הפועל בני נצרת, הפועל קריית אתא, הפועל נהריה ועוד מספר קבוצות בצפון הארץ.

אברהם גינזבורג נפטר ממחלה קשה ב-29 בדצמבר 1994, בהיותו בן 64. הותיר אחריו את אשתו שרה ושלוש בנות, בהן הסופרת ועורכת הדין דורית זילברמן.

== תארים ==

=== תארים קבוצתיים ===
הפועל חיפה
* גביע העשור (1) : 1958

=== תארים אישיים ===

* מלך השערים של הליגה הלאומית (1): 1956/1957

== הנצחה ==

* 2022, נקרא על שמו רחוב אברהם גינזבורג בחיפה<ref></ref> 

==קישורים חיצוניים==

* גליל גלסברג, [https://web.archive.org/web/20061105040023/http://www.hhaifa.com/modules.php?name=News2&sid=173 אברהם גינזבורג – מלך השערים של הפועל חיפה בכל הזמנים]

==הערות שוליים==

קטגוריה:יבנאל: אישים
קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל רחובות
קטגוריה:כדורגלני הפועל חיפה
קטגוריה:מאמני כדורגל ישראלים
קטגוריה:ישראלים שנולדו ב-1930
קטגוריה:ישראלים שנפטרו ב-1994
חצי האי לברדור

חצי האי לברדור (באנגלית: Labrador Peninsula) הוא חצי אי גדול במזרח קנדה. ממערב תוחם אותו מפרץ הדסון, מצפון מצר הדסון ממזרח ים לברדור ומדרום-מזרח מפרץ סנט לורנס. חצי האי כולל את מחוז לברדור, המהווה חלק מפרובינציית ניופאונדלנד ולברדור, ואת מחוזות סאגנה-לאק-סה-ז'ה, קוט-נורד ונורד דו-קוובק, השוכנים בקוויבק. שטחו הוא 1,400,000 קמ"ר ואוכלוסייתו מונה כ-150,000 נפש, לפי מפקד האוכלוסין של 2006.

==מיקום וגאוגרפיה==

חצי האי מוקף ים מכל עבריו פרט לדרום-מערב, שם הוא מתחבר עם קנדה גופא. החלק הצפון-מערבי של חצי האי לברדור הוא בצורת חצי-אי קטן, חצי האי אונגבה, המוקף במפרץ הדסון, מצר הדסון ומפרץ אונגבה. הנקודה הצפונית ביותר של חצי האי אונגבה, כף וולסטנהולם, היא גם הנקודה הצפונית ביותר של חצי האי לברדור ושל נפת קוובק.

חצי האי מהווה רמה שעמקי נהרות חוצים אותה. כמה רכסי הרים מתנוססים מעליה. הרי טורנגאט, בחלקו הצפוני של חצי האי, כוללים את הנקודה הגבוהה ביותר של חצי האי, מאונט קובוויק, המגיע לרום של 1652 מטרים והוא גם הנקודה הגבוהה ביותר בקנדה מזרחית לאלברטה. בהרים אלה נמצא גם הפארק הלאומי הרי טורנגאט, הפארק הלאומי היחיד של קנדה בחצי האי לברדור. הפארק שוכן בנפת ניופאונדלד ולברדור, ואילו הפארק הלאומי קורויואג שייך לנפת קוובק.

==היסטוריה==
חצי האי קרוי על שם חוקר ארצות פורטוגזי, ז'ואאו פרננדש לוורדור (João Fernandes Lavrador). מנואל הראשון מלך פורטוגל מסר לו בשנת 1499 כתב הרשאה, שנתן לו את הזכות לחקור חלק זה של האוקיינוס האטלנטי כפי שנקבע בחוזה טורדסיאס.

יחד עם פרו דה ברסלוש (Pêro de Barcelos), צפה לראשונה בלברדור בשנת 1498. פרננדש מיפה את חופי דרום-מערב גרינלנד והודיע על קיומם בפורטוגל ובאירופה. מעמדו כבעל נחלה איפשר לו להשתמש בתואר "לָוְרָדוֹר", שמשמעו בפורטוגזית איכר או "בעל חזקה בנחלת אדמה". פרננדש נתן למעשה את השם "טרה דה לוורדור" לגרנלנד, היבשה הראשונה שצפה, אבל עם הזמן התפשט השם לכל האזורים ובסופו של דבר התקבע בלברדור.

==קישורים חיצוניים==

==הערות שוליים==

לברדור
קטגוריה:ניופאונדלנד ולברדור: גאוגרפיה
קטגוריה:קוויבק: גאוגרפיה
סימון לאודר

סימון לאודר (בגרמנית: Simone Laudehr; נולדה ב-12 ביולי 1986 ברגנסבורג, מערב גרמניה) היא כדורגלנית גרמנייה שמשחקת בעמדת החלוץ בקבוצת באיירן מינכן ובנבחרת גרמניה בכדורגל נשים.

ב-2003 היא התחילה את הקריירה הבוגרת שלה בקבוצה הגרמנית באיירן מינכן מהבונדסליגה לנשים. ב-2004 עברה לאודר לדואיסבורג ושם היא שיחקה עד שנת 2012, אז עברה לפרנקפורט.

ב-2007 היא ערכה את הופעת הבכורה בנבחרת הלאומית נגד נבחרת דנמרק ובמשחק נגד נבחרת צ'כיה היא הבקיעה את השער הראשון שלה במדים הלאומיים. בגמר מונדיאל 2007 במצב של יתרון 1-0 לנבחרת גרמניה על נבחרת ברזיל, עלתה לאודר לכדור קרן והבקיעה בנגיחה שער שקבע את תוצאת הסיום, 2-0.

== קישורים חיצוניים ==

* [http://www.dfb.de/index.php?id=1001567 פרופיל השחקנית] באתר התאחדות הכדורגל הגרמנית

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קשרי כדורגל גרמנים
קטגוריה:כדורגלניות איינטרכט פרנקפורט
קטגוריה:אלופות אולימפיות גרמניות: כדורגל
קטגוריה:כדורגלניות גרמניות באולימפיאדת ריו דה ז'ניירו (2016)
קטגוריה:גרמנים ממוצא רומני
קטגוריה:גרמניות שנולדו ב-1986
קטגוריה:גרמנים שנולדו ב-1986
יפים לבוביץ' מינקין

יֶפִים לְבוֹבִיץ' מִינְקִין (ברוסית Ефим Львович Минкин; 22 בינואר 1922 - 11 בנובמבר 2011) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה ובהמשך חוקר בתחום מי תהום.

==ביוגרפיה==

נולד במשפחת פועל בחברת טבק ובהמשך צבעי. היה הבוגר בין שלושת האחים והייתה לו אחות נוספת. ב-1926 המשפחה עברה לבאקו וב-1936 חזרה למוהילב שם הוא גם סיים את בית הספר בשנת 1939. עד למלחמה הספיק לסיים שנתיים במוסד להידרומטרולוגיה של מוסקבה ובמסגרתו למד גם סאמבו - שיטת קרב המגע הסובייטית. לאחר חפירת בורות נגד טנקים בקרב ילניה הועבר עם שאר לומדי המוסד ללנינאבאד.

==חייו במהלך המלחמה==
תחילה הגיש בקשה להתגייס לטייס אך סורב מפאת קוצר ראייה. התגייס ב-1942 ונשלח לסטלינגרד שם התחיל את הלחימה באוגדת הסיור מס' 138 של הארמייה ה-62 במהלך הגנה על מפעל "בריקדי". נפצע בשתי רגליו וטופל בבית החולים של העיר אורלסק (כעת בקזחסטן). הוצע לו להשתחרר מן השירות עקב פציעתו אך הוא סירב.

בהמשך מונה לפקד על נגמ"ש ובהיותו בחזית האוקראינית השנייה במסגרת פלוגת סיור של החטיבה הממונעת מס' 45 בארמיית השריון ה-6 בסמוך לזרמני שברומניה ב-26 באוגוסט 1944 נכנס לתוך שיירת הכוחות מנגד וחיסל בתת-מקלע כעשרה חיילי אויב ותפס עוד 11 שבויים ממנה. ב-12 בספטמבר באותה שנה תפס שבוי, שסיפק נתונים חיוניים וב-17 לחודש הוביל מתקפה על הגבעה במהלכה חיסל 15 ולקח בשבי 5 חיילי אויב. על כך קיבל את עיטור התהילה מדרגה שלישית.

ב-13 - 14 בדצמבר בהיותו תת-מקלען פלוגת סיור של החטיבה הממונעת מס' 18 באותה הארמייה חדר עם עוד לוחמים לעורף האויב בסמוך לעיירה שאקי (Szágy) שבהונגריה, השיג מידע חיוני למפקדת החטיבה. בהדיפת מתקפת נגד משך את הלוחמים לקרב בו אישית חיסל 15 ולקח בשבי חמישה חיילי ורמאכט. על ההתנהלות המתוארת קיבל את עיטור התהילה מדרגה שנייה.

ב-30 במרץ 1945 בהיותו מפקד נגמ"ש באותה החטיבה ליד ברומסברג שבאוסטריה חדר לעומק האויב, חיסל כעשרה ושבה מספר חיילי אויב. ב-1 באפריל בסמוך לעיר באדן הגן על העמדה עד להגעת הכוחות העיקריים כשבמהלך ההגנה חיסל יותר מ-20 חיילי אויב ושניים נלקחו בשבי. ב-3 באותו החודש חיסל עמדת מרגמה ועל כל הפעולות הללו זכה בעיטור התהילה מדרגה ראשונה ב-15 במאי 1946.

השתתף במצעד הניצחון מטעם החזית האוקראינית ה-2. לאחר מכן נשלח לחזית היפנית והשתתף בכיבוש מוקדן והשתלט על מחסני צבא קוואנטונג.

==באזרחות==
לאחר ששוחרר מן השירות ב-1945 סיים "מוסד לגילוי שכבות גאולוגיות" במוסקבה שם גם קיבל תואר מועמד למדעים ב-1958 והשלים עבודה לתואר דוקטור בנושא גודל שאיבת מי תהום ב-1968. עבד במוסד לפתרון בעיות המים באקדמיית המדעים של ברית המועצות. עבר לגרמניה ב-1992 שם התגורר בעיר קלן בה גם נפטר ב-2011.

==פרסומיו וכתביו==
==הערות שוליים==

קטגוריה:אנשי הצבא האדום במלחמת העולם השנייה
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור התהילה
קטגוריה:מקבלי עיטור המלחמה הפטריוטית הגדולה
קטגוריה:מהגרים מברית המועצות לגרמניה
קטגוריה:סובייטים שנולדו ב-1922
קטגוריה:נפטרים ב-2011
חוג בעל מספר בסיס קבוע

בתורת החוגים, אומרים שחוג הוא בעל מספר בסיס קבוע, ובקיצור נאמר שהחוג מקיים IBN (מאנגלית: Invariant basis number) אם הממד של המודולים החופשיים מעליו מוגדר היטב. משפחות מוכרות ורחבות של חוגים מקיימות IBN.

==הגדרה==
יהי <math>R</math> חוג נתון. אז לכל מספר טבעי <math>n \in \mathbb{N}</math>, המבנה <math>R^n</math> הוא מודול שמאלי מעל <math>R</math>. אומרים ש-<math>R</math> מקיים IBN אם לכל <math>m,n \in \mathbb{N}</math> כך שמתקיים <math>R^m \cong R^n</math> (בתור מודולים שמאליים), מתקיים <math>m=n</math> - כלומר כאשר הממד של כל מודול חופשי נוצר סופית מעל החוג קבוע על מחלקות איזומורפיזמים.

הגדרה שקולה, בשפה של מטריצות - <math>R</math> מקיים IBN אם ורק אם לכל <math>m,n \in \mathbb{N}</math> ולכל שתי מטריצות <math>A \in M_{m,n}(R) , B \in M_{m,n}(R)</math> המקיימות <math>AB=I_n , BA=I_m</math>, מתקיים <math>m=n</math>. בפרט, היות שהגדרה זו לא תלויה במודול שמאלי או ימני, אפשר להחליף בהגדרה לעיל "שמאלי" ב"ימני".

==תכונות==
ראשית, כל שדה מקיים IBN - זוהי למעשה הטענה מאלגברה ליניארית על (קיום ו)יחידות מרחב וקטורי מכל ממד טבעי.

אם חוג <math>R</math> אינו מקיים IBN, אז גם כל מנה אמיתית שלו (ולכן גם כל תמונה הומומורפית לא אפס שלו): שכן אם <math>R^n \overset{f}{\cong} R^m</math> עבור <math>m \neq n</math>, אז לוקחים בסיס סטנדרטי <math>\{e_1,\dots,e_n\}</math> של <math>R^n</math>, ומכך שמתקיים <math>\forall i_j \in I: f(\sum{i_j e_j}) = \sum{i_j f(e_j)} \in I^m</math> (כי <math>I</math> אידיאל), מושרה איזומורפיזם <math>\bar{f}:(R/I)^n \to (R/I)^m</math>, ו-<math>m \neq n</math>.

לכן, אם לחוג יש מנה המקיימת IBN, אז גם החוג מקיים את התנאי. כמסקנה מכך, כל חוג קומוטטיבי מקיים IBN - שכן (לפי הלמה של צורן) יש לו אידיאל מקסימלי והמנה היא שדה, שכאמור מקיים IBN.

כל חוג נתרי, חוג ארטיני, חוג עם חילוק, חוג עם זהויות וחוג מקומי למחצה מקיים את IBN.

כל חוג סופי באופן חלש (weakly finite) (כלומר חוג שבו לכל שתי מטריצות ריבועיות <math>AB=I</math> גורר <math>BA=I</math>) מקיים IBN. זהו תנאי מעט חזק יותר מהתנאי לעיל.

אם חוג מקיים IBN, גם כל חוג מטריצות מעליו מקיים IBN, אבל התכונה אינה נשמרת על ידי שקילות מוריטה.

==חוג שלא מקיים IBN==
לא כל חוג מקיים את התנאי -- למשל חוג האנדומורפיזמים <math>R=\operatorname{End}(V)</math> של מרחב וקטורי מממד בן מנייה <math>V</math> איננו מקיים את התנאי: מתקיים <math>R \cong R^2</math>, שכן אפשר ליצור בעזרת <math>\aleph_0</math> וקטורי הבסיס של <math>V</math> את <math>2*\aleph_0=\aleph_0</math> וקטורי הבסיס של <math>V \oplus V</math>. למעשה מתקיים <math>R^n \cong R^m </math> לכל שני טבעיים.

==ראו גם==
* חוג סופי באופן חלש

==לקריאה נוספת==
<div class="mw-content-ltr">
*Rowen, Ring Theory I, p.61
</div>

קטגוריה:תורת המודולים
קטגוריה:תורת החוגים
אן פאוסטו סטרלינג

אן פאוסטו סטרלינג (באנגלית: Anne Fausto-Sterling; נולדה ב-30 ביולי 1944) היא פרופסור לסקסולוגיה ולימודי נשים באוניברסיטת בראון. מחקריה עוסקים בהבניה החברתית של מגדר, זהות מינית, זהות מגדרית, תפקידי מגדר ואינטרסקס.

==קריירה אקדמית==
פאוסטו סטרלינג קיבלה תואר ראשון בזואולוגיה מאוניברסיטת ויסקונסין בשנת 1965, ותואר דוקטור בגנטיקה התפתחותית מאוניברסיטת בראון בשנת 1970. מאותה שנה היא מלמדת באוניברסיטת בראון כפרופסור במחלקה לביוכימיה וביולוגיה של התא.

היא פרסמה זוג ספרים המיועדים לקהל הרחב: "מיתוסים מגדריים", שראה אור בשנת 1985 ו"הזיהוי המיני של הגוף: פוליטיקה מגדרית והבניית המיניות" שראה אור בשנת 2000.<ref></ref> לגבי האחרון אמרה פאוסטו סטרלינג שהיא ניסתה "לשכנע את הקוראים והקוראות כי יש צורך בתאוריות המאפשרות מגוון אנושי רחב ושמשלבות את הכוח הניתוחי של המדעים ביולוגיים והחברתיים לתוך ניתוח מערכתי של ההתפתחות האנושית".

במאמרה "חמשת המינים" מציעה אן ניסוי מחשבתי בטענה שהמערכת של שני המינים הנפוצה בחברה שלנו איננה מספיקה כדי לתאר את כל הקשת המגוונת של המיניות האנושית. במסגרת הניסוי אן יוצרת מערכת מגדר אלטרנטיבית המקטלגת אנשים לחמישה מינים: זכרים, נקבות, הרמים (herms, מהמלה הרמאפרודיט), מרמים (merms) ופרמים (ferms). רבים פירשו את הניסוי המחשבתי כהצעה רצינית, או אף כתאוריה, למרות שאן הסבירה שהמאמר כוון להיות פרובוקטיבי ולא נכתב ברצינות מלאה. מספר פעילים לזכויות אינטרסקס ביקרו את המאמר וטענו כי הוא מטעה, מבלבל ולא מועיל לאינטרסים של אנשים אינטרסקס, ובמאמר מאוחר יותר בשם "דיון מחדש בחמשת המינים" התייחסה אן לביקורות אלה.

==חיים אישיים==
אן נשואה לפאולה ווגל, פרופסור באוניברסיטת ייל ומחזאית זוכת פרס פוליצר.

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:להט"בים אמריקאים
קטגוריה:ביולוגיות אמריקאיות
קטגוריה:ביולוגים אמריקאים
קטגוריה:בוגרי אוניברסיטת ויסקונסין
קטגוריה:בעלות תואר דוקטור מאוניברסיטת בראון
קטגוריה:בעלי תואר דוקטור מאוניברסיטת בראון
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
מלבק

ענבי מלבק
מלבק (Malbec) הוא זן ענבים סגול המשמש ליצור יין. בעל גוף מלא, קליפת הענב דקה, וטעמיו מזכירים דובדבן, רימון, שזיף, פטל ואוכמנית. ידוע בהיותו אחד מחמשת הזנים המרכיבים את יינות בורדו. בשל רגישותו למזיקים ולפגעי מזג אוויר, המלבק אינו נחשב כאחד מהיינות החשובים בצרפת, אלא מהווה אלטרנטיבה ליינות קברנה סוביניון או סירה הנחשבים יקרים יותר. בעשרות השנים האחרונות הפך המלבק מזן אלמוני לזן פופולרי ברחבי העולם, וכיום גידולו נפוץ בדרום אמריקה, בעיקר בצ'ילה ובארגנטינה בה מיוצרים יותר מ-75% מגידולי המלבק בעולם. 

==מאפיינים==
ענבי המלבק קטנים ומזוהים בצבעם העז, בעלי קליפה דקה, הזקוקים לחום ושמש יותר מאשר קברנה סוביניון כדי לגדול. בשל רגישותו הגבוהה לתנאי גידולו, רמת בשלותו מהווה גורם חשוב על מבנה היין, ככל שהוא בשל יותר, רמות הטאנין עולות, מקבל יותר צבע וטעמיו התבליניים מורגשים יותר. אחד האזורים הטובים בו מגדלים את זן המלבק הוא בעיר מנדוסה שבארגנטינה, שבה מזג האוויר יבש וחם, השטח הררי שכן גידולו בגובה תורם רבות לבשלותו.

== אזורי גידול ==
===צרפת===
המלבק (הידוע גם בשמות נוספים Côt or Auxxerois) היה נפוץ מאוד בגידולו בדרום-מערב צרפת, לרבות חבל בורדו, עד החורף הקשה ששרר בשנת 1956 אשר השמיד כרמים רבים, ובמקומו נשתלו זני ענבים אחרים, בעיקר קברנה סוביניון ומרלו אשר התאימו יותר לתנאי האזור. כיום גידולו נפוץ בעיר קאור ובעמק הלואר. המלבק מהעיר קאור מאופיין בתחילה בטעמו המזכיר דומדמנית ושזיף, חומציותו גבוהה ומאופיין גם בניחוחות תבלין.

===ארגנטינה===
Bodega Reserva Malbec 2006
המלבק יובא לארגנטינה באמצע המאה ה-19 מחבל בורדו, בהוראתו של מושל פרובינציית סן חואן, דומינגו פאוסטינו סרמיינטו. בעוד שהזן נדחק הצידה בתקופת המשבר הכלכלי של המאה ה-20, חזר להיות פופולרי בסוף המאה ה-20, ונחשב כיום לאחד הזנים החשובים בארגנטינה. המלבק ממקסם את תכונותיו בפרובינציית מנדוסה, וישנם אף מספר יקבים המייצרים יין מ-100% ענבי מלבק בהצלחה גדולה. המלבק הוא הזן הנפוץ ביותר מבין הזנים האדומים מארגנטינה. למלבק הארגנטינאי תפקיד חשוב בשוק היין של ארגנטינה, שהיא אחת מייצרניות היין הגדולות בעולם. טעמיו המגוונים של המלבק הארגנטינאי מזכירים לעיתים שזיף, דובדבן, פטל, שוקולד, קקאו, סיגליות וטבק מתוק.

==קישורים חיצוניים==

*
*

קטגוריה:זני ענבים
זלנוגרדסק

זלנוגרדסק (ברוסית: Зеленоградск; עד שנת 1946 נקראה בשמה הגרמני Cranz; בפולנית: Krańc; בליטאית: Krantas) היא עיר במחוז קלינינגרד שברוסיה.

העיר ממוקמת על חופיו של הים הבאלטי (על חצי האי קלינינגרד), בסמוך לרצועה הקורונית ובמרחק של כ-30 ק"מ מצפון לקלינינגרד.

==היסטוריה==
העיר הוקמה ב-1252 על ידי האבירים של המסדר הטבטוני. שמו המקורי של היישוב היה קראנצקוהרן, מהמילה הפרוסית קראנטאס שמשמעותו: "חוף".

קראנץ הייתה עיירת נופש במהלך המאה ה-19 וראשית המאה ה-20. ב-1885 העיר חוברה עם קניגסברג על ידי הרכבת.

ב-4 בפברואר 1945 לעיר נכנס הצבא האדום, יותר מאוחר העיר סופחה לברית המועצות ושמה שונה לזלנוגרדסק.

==אוכלוסייה==
אוכלוסיית זלנוגרדסק לפי שנים:
{| class="wikitable"
| ||שנה || מספר תושבים
|-
|1 || 1959 || 6,866
|-
|2 || 1989 || 10,786
|-
|3 || 1992 || 11,200
|-
|4 || 1996 || 11,600
|-
|5 || 2015 || 14,308
|}

== קישורים חיצוניים ==

* 

==הערות שוליים==

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-13
פאליירי

[[סמליל החברה]]
פאליירי ספא (באיטלקית: Paglieri SpA) היא חברה איטלקית למוצרי טיפוח והיגיינה שבבעלותה כמה מהמותגים המפורסמים והפופולריים בתחום. החברה פעילה במשך קרוב ל-140 שנים, ומוצריה משווקים ביותר מ-50 מדינות.

==היסטוריה==
פאליירי הוקמה ב-1876 באלסנדריה שבאיטליה בידי לודוביקו פאליירי (1824–1893), בן לבעלים של חנות פרפומריה שפעלה בעיר מ-1807. הוא החל בייצור קרמים ומוצרי קוסמטיקה שונים במעבדה הראשונה של החברה. בשנות ה-20 של המאה ה-20 החלה החברה בייצור המוני של בשמים ומי קולון, והחלה לייצר מספר מוצרים תחת המותג "Felce Azzurra" ("פֶלצֶ'ה אַצורה"). ב-1940 הונפקה החברה בבורסה, ואולם במהלך מלחמת העולם השנייה נהרס המפעל בהפצצה מן האוויר. לאחר המלחמה שוקמה החברה והתבססה בקמפוס אחר, ובראשית שנות ה-60 של המאה ה-20 בנתה בפאתי אלסנדריה את הקמפוס החדש שלה, המשתרע על 76,000 מ"ר.

בשנות ה-70 זנחה החברה את תחום האיפור וחזרה להתמקד במוצרי הטיפוח, בדגש על מוצרים לתינוקות. בשנת 1996 הייתה לחברה הראשונה בתחומה באיטליה שזכתה לעמוד בתקן ISO 9002.

בעשור השני של המאה ה-21 התפתחה החברה ברכישת מותגים וחברות קיימות בענף, כגון חברת סקיאפארלי (Schiapparelli).

==קישורים חיצוניים==
* 
* [http://paglieri.com/ דף הבית של החברה]

קטגוריה:חברות איטלקיות
קטגוריה:חברות קוסמטיקה איטלקיות
קטגוריה:חברות קוסמטיקה
בית הכנסת בקורדובה

הכניסה לבית הכנסת בקורדובה
בית הכנסת בקורדובה (בספרדית: Sinagoga de Córdoba) הוא בניין היסטורי ברובע היהודי של העיר קורדובה בספרד, שנבנה בשנת 1315.

== היסטוריה ==
בית הכנסת, הנמצא במרכז ההיסטורי של קורדובה, נבנה בסגנון מודחאר על ידי אדריכלים בראשות יצחק מוהב (Isaac Moheb). הוא כולל חצר, שהכניסה אליה מהרחוב והיא מובילה לאולם כניסה שבהמשכו אולם התפילה. בצדו המזרחי של אולם הכניסה יש גרם מדרגות המוביל לעזרת הנשים, הנמצאת בצדו הדרומי של אולם התפילה. העזרה משקיפה על אולם התפילה דרך שלוש קשתות מקושטות. מידותיו של אולם התפילה הן: 6.95 מטרים אורך ו-6.75 מטרים רוחב.

לאחר גירוש היהודים מספרד בשנת 1492, הוקדש הבניין לשימושים שונים, ובכללם בית חולים לכלבת וגן ילדים. הוא הוכרז כאתר היסטורי לאומי בשנת 1885. מאז הוא עבר כמה שלבים של שיקום, כולל זה של פליקס הרננדז בשנת 1929 ושיקום נוסף שהחל בשנת 1977 לצורך פתיחתו מחדש בשנת 1985 לכבוד חגיגת 850 שנים להולדת הרמב"ם.

== גלריה ==
{| align=center
|<gallery widths="150px" heights="120px" perrow="5">
RoyLindmanCordobaSynagogue 009.jpg|חצר בית הכנסת
Córdoba-judería-Sinagoga-20110917.jpg|בית הכנסת מכיוון החצר
Patio of the Synagogue of Córdoba.JPG|החצר הפנימית של בית הכנסת
Placa VIII Centenario de Maimonides.JPG|שלט הנצחה בחצר לכבוד 800 שנים להולדת הרמב"ם
Stairs of the Synagogue of Córdoba.JPG|גרם המדרגות לעזרת הנשים
West wall of the Synagogue of Córdoba.JPG|הקיר המערבי של בית הכנסת
Sinagoga de Córdoba (España).jpg|עזרת הנשים בצד הדרומי
Cordoba - Sinagoga 05.JPG|הפינה הצפונית-מערבית
RoyLindmanCordobaSynagogue 001.jpg|הצד המזרחי
10494 Cordoba 16 Synagogue (11967121384).jpg|כתובת הקדשה בעברית
</gallery>
|}
== קישורים חיצוניים ==

קטגוריה:קורדובה (ספרד)
קטגוריה:ספרד: בתי כנסת
קטגוריה:בתי כנסת עתיקים
שמפ הווארד

שמפ הווארד, באחד מהסרטים בהם השתתף.
שמפ הווארד (באנגלית: Shemp Howard; 11 במרץ 1895 - 22 בנובמבר 1955) היה קומיקאי ושחקן קולנוע יהודי-אמריקאי.

== חייו ==
הווארד נולד בניו יורק בשם שמואל הורוויץ למשפחה ממוצא יהודי-ליטאי.

החל קריירה כשחקן וקומיקאי, ובין השנים 1923 ו- 1932 השתתף בסדרת סרטים קצרים בכיכוב הרכב הקומיקאים "שלושת המוקיונים", כאחד משלושת חברי ההרכב, לצד אחיו מו הווארד והשחקן לארי פיין.

בשנת 1932 פרש מההרכב לטובת קריירת יחיד, ואחיו קורלי הווארד החליפו. בתקופה זה, שיחק בקומדיות של אולפני "ויטפון" (Vitaphone) בברוקלין.

בשנת 1937 עבר לקליפורניה, ושיחק במספר קומדיות של אולפני יוניברסל ואולפני קולומביה.

בשנת 1947 חזר לשחק בהרכב הקומיקאים "שלושת המוקיונים", עד מותו כתוצאה מהתקף לב בשנת 1955.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:קומיקאים יהודים אמריקאים
קטגוריה:שחקני קולנוע וטלוויזיה יהודים אמריקאים

קטגוריה:אמריקאים שנולדו ב-1895
קטגוריה:אמריקאים שנפטרו ב-1955
מו הווארד

מו הווארד (באנגלית: Moe Howard; 19 ביוני 1897 - 4 במאי 1975) היה קומיקאי ושחקן קולנוע יהודי-אמריקאי.

== ביוגרפיה ==
נולד בניו יורק בשנת 1897 למשפחה ממוצא יהודי-ליטאי, בשם משה הארי הורוויץ.

החל קריירה כשחקן וקומיקאי, ובשנת 1921 חבר לקומיקאי טד הילי.

בשנת 1923 החל לפעול לצד הילי עם הרכב קומיקאים בשם "שלושת המוקיונים", שכלל גם את אחיו הבכור שמפ הווארד ואת השחקן לארי פיין. בהרכב זה הופיע במספר סרטים קצרים של אולפני מטרו גולדווין מאייר.

לאחר מכן, עבר הרכב הקומיקאים להופיע בנפרד מהילי, במספר סרטים קצרים של אולפני קולומביה, תחת המפיק ג'ולס וייט, כאשר את אחיו שמפ החליף אחיו הנוסף קורלי הווארד.

בתחילת שנות ה-40 הוציא ההרכב מספר קומדיות הלועגות למפלגה הנאצית, כאשר הווארד גילם באחת מהן את דמותו של אדולף היטלר.

לאורך הקריירה שלו, נודע בשל תסרוקתו הייחודית, בצורת קסדה.

היה נשוי להלן שונברגר, קרובת משפחה של הארי הודיני, ונפטר בשנת 1975.
מו הווארד (במרכז) לצד אחיו [[קורלי הווארד (משמאל) ולארי פיין (מימין) בסרט קצר משנת 1936]]

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:קומיקאים יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאים שנולדו ב-1897
קטגוריה:אמריקאים שנפטרו ב-1975
קורלי הווארד

קורלי הווארד (במרכז) לצד אחיו [[מו הווארד (מימין) ולארי פיין (משמאל) בכרזה לסרט משנת 1937.]]
קורלי הווארד (באנגלית: Curly Howard; 22 באוקטובר 1903 - 18 בינואר 1952) היה קומיקאי ושחקן קולנוע יהודי-אמריקאי.

==ביוגרפיה==

נולד בניו יורק בשנת 1903 למשפחה ממוצא יהודי-ליטאי, בשם ג'רום לסטר הורוויץ, שמו העברי היה יהודה ליב בן שלמה נתן הלוי.

החל את דרכו במופעי וודוויל, כאשר הופעתו הראשונה על במה הייתה בשנת 1928.

בשנת 1932 החליף את אחיו שמפ הווארד בהרכב הקומיקאים "שלושת המוקיונים", שכלל גם את אחיו הנוסף מו הווארד ואת השחקן לארי פיין, ואלו כיכבו במספר סרטים קצרים של אולפני קולומביה תחת המפיק ג'ולס וייט.

הופעתו האחרונה בסרט במסגרת ההרכב הייתה בשנת 1947, ואז חזר להחליפו אחיו שמפ. נפטר בשנת 1952 לאחר מספר אירועים מוחיים.

בסרט "The Three Stooges" של האחים פארלי משנת 2012 גולמה דמותו על ידי השחקן הקנדי ויל סאסו.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:קומיקאים יהודים אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-1952
לארי פיין

לארי פיין (באנגלית: Larry Fine; 5 באוקטובר 1902 - 24 בינואר 1975) היה קומיקאי ושחקן קולנוע יהודי-אמריקאי.

== חייו ==
נולד בפילדלפיה בשם לואיס פיינברג למשפחה יהודית.

החל את דרכו ככנר במופעי וודוויל. בשנת 1925 חבר לקומיקאי טד הילי, ונעשה חלק מהרכב הקומיקאים "שלושת המוקיונים", לצד האחים מו הווארד ושמפ הווארד.

במסגרת ההרכב כיכב במספר קומדיות, בתחילה בהפקת אולפני מטרו גולדווין מאייר, ולאחר מכן, בשנות ה-30' וה- 40', בהפקת אולפני קולומביה תחת המפיק ג'ולס וייט.

בסך הכל הופיע ב-206 סרטים קצרים כחלק מהרכב הקומיקאים.

בסרטם של האחים פארלי משנת 2012, "the Three Stooges", גולמה דמותו של פיין על ידי השחקן שון הייז.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:קומיקאים יהודים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1902
קטגוריה:אמריקאים שנפטרו ב-1975
רוב גולדברג

רוב גולדברג
ראובן גארט לוסיוס "רוּב" גולדברג (באנגלית: Reuben Garrett Lucius "Rube" Goldberg; 4 ביולי 1883 – 7 בדצמבר 1970) היה קריקטוריסט, כותב וממציא יהודי-אמריקאי זוכה פרס פוליצר.

== ביוגרפיה ==
גולדברג נולד בסן פרנסיסקו בשנת 1883 להורים יהודים, ומילדותו עסק ברישום.

בשנת 1904 סיים לימודי הנדסה באוניברסיטת ברקלי, והחל לעבוד כמהנדס בעיריית סן פרנסיסקו.

שלש שנים לאחר מכן עבר לניו יורק, והחל לעבוד כקריקטוריסט בעיתון "New York Evening Mail". כמו כן, פיתח המצאות שונות, מהן הושפעו מספר משחקי שולחן.

בין השנים 1922 ו- 1934 חיבר ואייר סדרות קומיקס לעיתון "McNaught Syndicate", ובמקביל פרסם את עבודתו העצמאית בתחום, שזכתה להצלחה רבה.

בשנת 1930 כתב את התסריט לסרט "Soup to Nuts" בכיכוב הרכב הקומיקאיים "שלושת המוקיונים" (The Three Stooges), שכלל את מו הווארד, שמפ הווארד ולארי פיין.

בשנת 1946 ייסד עם קריקטוריסטים נוספים את האגודה האמריקאית לקריקטוריסטים (National Cartoonists Society), והיה נשיאה הראשון. על שמו נקרא פרס המחולק מדי שנה על ידי הארגון.

בשנת 1948 זכה בפרס פוליצר על הקריקטורות הפוליטיות שלו.

על שמו נקרא המושג "מכונת רוב גולדברג", המתאר מערכת מכנית הפועלת בתגובת שרשרת ארוכה, על מנת לבצע פעולה אנושית פשוטה.

==קישורים חיצוניים==

* 
* [http://RubeGoldberg.com Official Rube Goldberg website]
* [http://www.aaa.si.edu/collections/interviews/rube-goldberg-interview-11521 Smithsonian's Archives of American Art: Oral History Interview with Rube Goldberg, 1970]
* [http://www.imdb.com/name/nm0325298/bio IMDb biography]
* 
* 

קטגוריה:סן פרנסיסקו: אישים
קטגוריה:ניו יורק: אישים
קטגוריה:ממציאים אמריקאים
קטגוריה:ממציאים יהודים
קטגוריה:תסריטאים יהודים אמריקאים
קטגוריה:קריקטוריסטים יהודים
קטגוריה:קריקטוריסטים אמריקאים

קטגוריה:בוגרי אוניברסיטת קליפורניה בברקלי
קטגוריה:זוכי פרס פוליצר: קריקטורה
קטגוריה:אמריקאים שנולדו ב-1883
קטגוריה:אמריקאים שנפטרו ב-1970
צ'אן הום (טייפון, 2015)

מסלול ועצמת צ'אן הום על פי [[סולם ספיר-סימפסון]]
בעת שיא עצמתו, ב-10 ביולי
הטייפון המכונה בסין צַ'אן הוֹם (בסינית: 颱風燦鴻) או בפיליפינים פאלקון הוא ציקלון טרופי גדול שפגע במזרח סין. הוא הסופה הטרופית התשיעית שקיבלה שם בעונת הטייפונים של 2015. הוא נתגלה כבר בסוף יוני כהפרעה טרופית קטנה באזור כינוס טרופי.

לקראת פגיעה צפויה, נערך מחוז ג'ג'יאנג ופינה כמיליון תושבים באזורי סיכון, הוציא קריאה לכ-30,000 כלי שיט לעגון וביטל כ-600 טיסות מתוכננות.

נזקי הטייפון במחוז ג'ג'יאנג נאמדו בכמיליארד דולר.

== התפתחות מטאורולוגית ==

== ראו גם ==
* סודלור
==קישורים חיצוניים==

קטגוריה:קצרמר אסיה
קטגוריה:אסונות טבע ב-2015
קטגוריה:סין: אסונות טבע
צאן
קטגוריה:אסיה: אסונות טבע
מתילדה קרים

מתילדה קרים (באנגלית: Mathilde Krim; 9 ביולי 1926 – 15 בינואר 2018) הייתה חוקרת ביולוגיה, מראשוני חוקרי האיידס וממייסדי האגודה האמריקאית לחקר האיידס ב-1983. קרים, שהייתה ממוצא איטלקי-שווייצרי, נמנתה על סגל מכון ויצמן ברחובות בשנות ה-50 של המאה ה-20. לאחר שהיגרה לארצות הברית, עסקה במקביל לפעילותה המדעית, גם בפעילות חברתית וקידמה נושאים שזוהו עם זכויות האדם. הייתה מקורבת למספר נשיאים ולבכירים בתעשיית הבידור האמריקאית.

== ביוגרפיה ==
קרים (במקום גאלנד) נולדה בשנת 1926, בקומו, איטליה, בת בכורה בין ארבעה ילדים, לאב שווייצרי פרוטסטנטי ולאם איטלקית קתולית. היא סיימה את לימודיה וקיבלה תואר ד"ר לביולוגיה באוניברסיטת ז'נבה בשווייץ, ב-1953. בעת לימודיה בשווייץ הכירה את איש האצ"ל והמדען הישראלי בתחילת דרכו, דוד דנון. היא סייעה לו ברכישת נשק עבור האצ"ל. הם נישאו ב-1948 והיא התגיירה. לזוג נולדה בת אחת. הם עלו לישראל ב-1953.

בשנים 1953–1959, בעת שהותה בישראל, חקרה במכון ויצמן ציטוגנטיקה ווירוסים גורמי-סרטן, וכן הייתה חלק מצוות החוקרים (שכלל גם את ליאו זקס ודוד מיכאל שר) אשר גילו לראשונה שיטה לקביעת מין הילוד.

ב-1956 הכירה את בעלה השני, עורך הדין האמריקאי ונשיא אולפן הסרטים יונייטד ארטיסטס, ארתור קרים. ב-1958 נישאה לו ועברה להתגורר עמו בניו יורק, ארצות הברית, והצטרפה לסגל המחקר באוניברסיטת קורנל. יחד עם בעלה השני, הייתה פעילה לקידום זכויות אדם, ובין השאר פעלה לקידום הקהילה הגאה, עצמאות דרום אפריקה ורודזיה ונושאים רבים אחרים.

בשנת 2000 העניק לה נשיא ארצות הברית, ביל קלינטון, את מדליית החירות הנשיאותית.

==קישורים חיצוניים==

* JUDY KLEMESRUD, [http://www.nytimes.com/1984/11/03/style/dr-mathilde-krim-focusing-attention-on-aids-research.html DR. MATHILDE KRIM: FOCUSING ATTENTION ON AIDS RESEARCH], באתר הניו יורק טיימס, 3 בנובמבר 1984
* [https://jwa.org/encyclopedia/article/krim-matilde Mathilde Krim], באנציקלופדיה לנשים יהודיות 
* [http://www.amfar.org/krim/ In Memoriam: amfAR Founding Chairman Dr. Mathilde Krim, 1926−2018], באתר amfAR, 16 בינואר 2018 
* 

==הערות שוליים==

קטגוריה:גרות
קטגוריה:יהודיות אמריקאיות
קטגוריה:בוגרות אוניברסיטת ז'נבה
קטגוריה:בוגרי אוניברסיטת ז'נבה
קטגוריה:סגל אוניברסיטת קורנל
קטגוריה:סגל אוניברסיטת קולומביה
קטגוריה:חוקרות איידס
קטגוריה:אמריקאים ישראלים
קטגוריה:ישראליות ילידות איטליה
קטגוריה:לוחמות האצ"ל
קטגוריה:מקבלות מדליית החירות הנשיאותית
קטגוריה:מהגרות מאיטליה לארצות הברית
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
קטגוריה:ישראליות שנפטרו ב-2018
קטגוריה:ישראלים שנפטרו ב-2018
המרכז הרפואי מיימונידיס

המרכז הרפואי מיימונידיס (באנגלית: Maimonides Medical Center) הוא בית חולים אוניברסיטאי הממוקם בשכונת בורו פארק ברובע ברוקלין בעיר ניו יורק שבארצות הברית. בבית החולים 711 מיטות אשפוז. המרכז קרוי על שם הרמב"ם.

==תולדות בית החולים==
ראשיתו של בית החולים במרפאה שנוסדה בשנת 1911 בעיירה ניו אוטרכט, שניצבה בתחומי ברוקלין דהיום. מרפאה זו ודומות לה התאחדו ב-1919 כדי ליצור את בית החולים ישראל בברוקלין. שנה לאחר מכן התאחד בית החולים עם בית החולים ציון. המוסד המאוחד נקרא בית החולים ישראל ציון המאוחד. ב-1947 התאחד בית החולים עם בית החולים בית משה ושינה את שמו למרכז הרפואי מיימונידיס, אשר נקרא על שמו של הרמב"ם.

ב-1993 אירעה בבית החולים תאונת התפוצצות חמצן עקב פגם במכונת הנשמה. בתאונה זו נספו שלושה מאושפזים.

ב-1997 נפתח בבית החולים מרכז רפואת חירום חדש. כמו כן קיימים בו בין היתר מערך קרדיולוגי נרחב, מרכז לטיפול בשבץ מוחי, מחלקת יולדות שבה מתקיימות לידות במספר גדול יותר מאשר בכל בית חולים אחר במדינת ניו יורק, מרכז לטיפול ביילודים ובפגים ומחלקה פסיכיאטרית גדולה. לבית החולים מחלקות בענפי כירורגיה שונים לרבות ניתוחי לב, אך אין נעשים בו ניתוחים נוירוכירורגיים.

==פעילות מחקר והוראה==
בבית החולים נעשו עם השנים מספר תגליות ופרוצדורות קליניות חשובות וחלוציות. ב-1961 פותח בו קוצב הלב המסחרי הראשון. ב-1966 הושתל בו הלב המלאכותי הראשון ושנה אחר כך נעשתה בו השתלת הלב השנייה בעולם והראשונה בארצות הברית. בית החולים היה שותף לפיתוח משאבת הבלון התוך-אאורטלית ב-1970. ב-1976 היה הקרדיולוג הראשי בבית החולים החוקר הראשי בניסוי שהביא לפיתוח התרופות ממשפחת חוסמי-בטא. הביופסיה באמצעות מחט הראשונה בארצות הברית נערכה בבית החולים ב-1981. ב-2001 נערך בו הניתוח הרובוטי הראשון בילדים בארצות הברית. 

ב-2007 היה המרכז הרפואי בין 50 בתי החולים שבהם שיעור התמותה הנמוך ביותר של חולים שסבלו התקף לב או אי ספיקת לב מתוך 5,000 בתי חולים שנבדקו על ידי מחלקת הבריאות ושירותי האנוש של ארצות הברית. 

בשנת 2013 נחתם הסכם סינוף בין המרכז הרפואי לבין בית הספר לרפואה אלברט איינשטיין של ישיבה אוניברסיטה, ועל פיו הפך המרכז לקמפוס ברוקלין של בית הספר לרפואה, בשותפות עם המרכז הרפואי מונטפיורי. המרכז מסונף לשני בתי ספר לרפואה נוספים בעיר ניו יורק, לרבות זה של המרכז הרפואי הר סיני.

==קישורים חיצוניים==
* 
* [http://profiles.health.ny.gov/hospital/view/103007 פרופיל של המרכז הרפואי] באתר מחלקת הבריאות של מדינת ניו יורק
* [https://web.archive.org/web/20150825050414/http://www.maimonidesmed.org/heart-and-vascular-center/Milestones.aspx התפתחות השירות הקרדיולוגי של המרכז הרפואי], באתר המרכז הרפואי

==הערות שוליים==

קטגוריה:ברוקלין: מבנים
קטגוריה:יהדות בברוקלין
קטגוריה:הנצחת הרמב"ם
קטגוריה:ארצות הברית: בתי חולים יהודיים
קטגוריה:ניו יורק: בתי חולים